VÝZVA NA PODÁVANIE NÁVRHU / PONUKY

 Obec Fačkov, Fačkov č. 69, IČO 00321 265 vyhlasuje

podľa ust. § 281 a násl. zákona č. 513/1991 Zb. Obchodný zákonník v znení neskorších predpisov a v zmysle § 9a, ods.1, pís. a) a ods. 9 zákona č. 138/1991 Zb. o majetku obcí v znení neskorších predpisov

obchodnú verejnú súťaž

o výber najvhodnejšieho záujemcu o nájom

nebytových priestorov - administratívna budova („urbárska budova") súpisné číslo 56

vo Fačkove. Nebytové priestory sú vo vlastníctve obce Fačkov, zapísané na LV č. 1.

Podmienky súťaže

Poskytnutie nebytových priestorov sa uskutočňuje v súlade so Zásadami hospodárenia a nakladania s majetkom obce Fačkov zo dňa 13. 09. 2018, schválených uznesením č. 37/2018.

I. Identifikačné údaje vyhlasovateľa

Názov: Obec Fačkov

Zastúpený: Miroslav Čerňanec, starosta obce

Sídlo: Fačkov 69

IČO: 00321265

DIČ: 2020637047

Bankové spojenie: VÚB, a.s. pobočka Rajec

Číslo účtu: SK48 0200 0000 0000 2542 4432

II. Predmet obchodnej verejnej súťaže

Predmetom súťaže je výber najvhodnejšieho záujemcu o nájom nebytových priestorov nachádzajúcich sa v dome - administratívna budova („urbárska budova") súpisné číslo 56 vo Fačkove s priľahlým pozemkom.

Špecifikácia nebytových priestorov:

Druh a popis Poloha v budove Výmera

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. miestnosť nebyt. priestorov od hl. cesty, JV 30,36 m2
2. miestnosť nebyt. priestorov od hl. cesty, SV 21,78 m2
3. miestnosť nebyt. priestorov stred budovy, J 34,04 m2

chodby – vstup, do skladu stred budovy, J, S 14,12 m2

WC stred budovy, S 11,68 m2

sklady stred budovy, S 22,72 m2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Spolu **134,70 m2**

Priľahlý pozemok - zastavané plochy a nádvoria

(parkovisko, prístupová cesta, vydláždená plocha a trávnik) **cca 300 m2**

III. Zásady súťažného návrhu, na ktorých vyhlasovateľ súťaže trvá

Vyhlasovateľ súťaže požaduje od záujemcu predloženie podnikateľského zámeru, ktorý musí obsahovať najmä:

1. prezentáciu záujemcu, na aký účel má záujem predmetné priestory používať s uvedením podrobnej analýzy podnikateľskej činnosti, ktorú má záujem prevádzkovať v predmetných priestoroch,
2. predpokladanú dobu nájmu,
3. výšku nájomného min. 400€ + energie / mes., platobné podmienky,
4. osobitné podmienky nájmu vyžadované záujemcom,
5. navrhované investície na zhodnotenie zariadenia,
6. prípadne iné návrhy na zatraktívnenie činnosti, zhodnotenie priestorov a podobne,
7. prevádzkovú dobu,
8. ponuka spolupráce s obcou Fačkov,
9. presnú identifikáciu záujemcu v nasledovnom rozsahu:

a. fyzická osoba - meno a priezvisko, titul, rodné priezvisko, dátum
narodenia, rodné číslo, číslo OP, adresa trvalého bydliska

b. fyzická osoba podnikateľ - obchodné meno, miesto podnikania, IČO,
meno a priezvisko, titul, rodné priezvisko, dátum narodenia, rodné číslo,
číslo OP, adresa trvalého bydliska

c. právnická osoba - obchodné meno, sídlo, štatutárny zástupca, IČO, DIČ,
zápis v obchodnom alebo inom registri

Popis premetu nájmu:

Prenajímateľ je výlučným vlastníkom nehnuteľností nachádzajúcich sa v katastrálnom území Fačkov, a to stavby - administratívna budova, súpisné číslo 56, v ktorom sa nachádzajú nebytové priestory, ktoré sú predmetom nájmu. Jedná sa o jednopodlažnú staršiu budovu, v časti ktorej sa nachádzajú predmetné priestory v ucelenej zostave s jedným východom. Budova sa nachádza v blízkosti hlavnej cesty č. 1/64 s priľahlým parkoviskom, otvorenou krátkou prístupovou cestou a trávnikom (dvorom).

Vyhlasovateľ súťaže si vyhradzuje právo na stanovenie podmienok nájomnej zmluvy.

IV. Povinné prílohy súťažného návrhu

Súťažný návrh musí obsahovať povinné prílohy:

1. Vyhlásenie predkladateľa návrhu o tom, že sa osobne oboznámil so stavom predmetu nájmu.
2. U predkladateľa návrhu, ktorým je fyzická osoba, vyhlásenie podľa §7, zákona 428/2002 Z. z. o ochrane osobných údajov:

„ Týmto udeľujem svoj súhlas so spracovávaním osobných údajov v súlade s §7 zákona 428/2002 Z. z. o ochrane osobných údajov v znení neskorších predpisov, ktoré som dobrovoľne poskytol (poskytla) Obci Fačkov, Fačkov 69, IČO 00321265, za účelom prihlásenia sa do obchodnej verejnej súťaže. Súhlas poskytujem v rozsahu údajov uvedených v návrhu zmluvy na dobu neurčitú (t.j. do písomného odvolania ").

1. U predkladateľa návrhu, ktorým je fyzická osoba - podnikateľ vyhlásenie podľa §7 zákona 428/2002 Z. z. o ochrane osobných údajov (ako u fyzickej osoby) a aktuálny výpis zo živnostenského registra nie starší ako 3 mesiace, bankové spojenie.
2. U predkladateľa návrhu, ktorým je právnická osoba aktuálny výpis z obchodného registra, nie starší ako 3 mesiace, potvrdenie s prehlásením, že na spoločnosť nebolo vyhlásené konkurzné konanie alebo vyrovnanie ako aj potvrdenie, že spoločnosť nie je v likvidácii (vydáva príslušný obchodný register), IČO, DIČ a IČ pre DPH, bankové spojenie.
3. Čestné vyhlásenie, že predkladateľ návrhu nie je dlžníkom voči Obci Fačkov.

V. Podmienky účasti v súťaži

1. Fyzická osoba musí najneskôr v deň podávania súťažného návrhu dovŕšiť vek 18 rokov.
2. Súťažný návrh musí byť spracovaný v slovenskom jazyku.
3. Predložený návrh nie je možné odvolať po uplynutí lehoty stanovenej v podmienkach súťaže na predkladanie návrhov.
4. Predložený návrh nie je možné meniť a dopĺňať, ani ho upravovať po uplynutí lehoty stanovenej v podmienkach súťaže na predkladanie návrhov.
5. Návrhy, ktorých obsah nebude zodpovedať podmienkam súťaže alebo budú doručené po termíne a stanovenom na predkladanie, budú odmietnuté.
6. Súťažný návrh musí byť podpísaný osobou oprávnenou konať v mene predkladateľa (v prípade fyzickej osoby priamo fyzickou osobou, v prípade právnickej osoby štatutárnym zástupcom).

VI. Lehota na zverejnenie zámeru a lehota zverejnenia podmienok súťaže

1. Zverejnenie zámeru obce Fačkov dať majetok do nájmu formou obchodnej verejnej súťaže: inzerát v regionálnej tlači do 24. 09. 2018.
2. Zverejnenie podmienok obchodnej verejnej súťaže:

Úradná tabuľa obce: od 17. 09. 2018 do 03. 10. 2018

Webová stránka mesta: od 17. 09. 2018 do 03. 10. 2018

VII. Lehoty a spôsob predkladania súťažného návrhu

1. Súťažný návrh v písomnej forme je potrebné doručiť najneskôr do

03. 10. 2018 (streda) do 17.00 hod.

v jednom vyhotovení v zalepenej obálke s výrazným označením „Verejná obchodná súťaž - nebytové priestory v budove č. 56 vo Fačkove - NEOTVÁRAŤ" na

Obecný úrad vo Fačkove č. 69, a to:

* poštou na adresu: Obecný úrad Fačkov, Fačkov 69, 013 15 pošta Rajecká Lesná
* osobne do podateľne Obecného úradu vo Fačkove

Na obálke je navrhovateľ povinný uviesť svoju úplnú adresu.

2. Rozhodujúci je dátum a čas prijatia ponuky na prezentačnej pečiatke podateľne
Obecného úradu vo Fačkove. Doručenie súťažného návrhu osobne bude potvrdené
v podateľni na tlačive: „Potvrdenie o prevzatí súťažného návrhu."

VIII. Vyhodnotenie súťažných návrhov, kritériá hodnotenia, vyhlásenie výsledkov

1. Otváranie obálok so súťažnými návrhmi a ich vyhodnotenie sa uskutoční dňa 03. 10. 2018 o 18.15 hod. na Obecnom úrade vo Fačkove, Fačkov 69 za prítomnosti členov výberovej komisie.
2. Zasadnutie komisie je neverejné. Členov komisie ustanoví obecné zastupiteľstvo. Komisia súťažné návrhy vyhodnotí a predloží na schválenie obecnému zastupiteľstvu len tie z nich, ktoré spĺňajú všetky podmienky súťaže.
3. Doloženie neaktuálnych alebo nepravdivých dokladov sa bude považovať za snahu predkladateľa návrhu uviesť vyhlasovateľa súťaže do omylu a bude znamenať vylúčenie predkladateľa návrhu zo súťaže.
4. Kritérium pre výber najvhodnejšieho návrhu je: cena nájmu a platobné podmienky (70%), najvhodnejší účel využitia ponúkaných priestorov (20%), navrhované investície zhodnotenia majetku prenajímateľa (10%).
5. Vyhlasovateľ oznámi každému z účastníkov súťaže, písomne listom, či uspel alebo neuspel, do 10 dní po skončení súťaže, zároveň oznámi na webovej stránke mesta výsledok súťaže.
6. Súťaž končí prijatím (schválením) najvhodnejšieho súťažného návrhu alebo neprijatím (neschválením) žiadneho návrhu obecným zastupiteľstvom na základe doručeného protokolu o vyhodnotení OVS výberovou komisiou.
7. Vyhlasovateľ a úspešný účastník uzatvoria nájomnú zmluvu do 60 dní odo dňa prijatia (schválenie) výsledkov OVS obecným zastupiteľstvom.

IX. Ďalšie podmienky súťaže

1. Predkladatelia návrhov nemajú nárok na úhradu nákladov spojených s účasťou v súťaži.
2. Vyhlasovateľ súťaže si vyhradzuje právo odmietnuť všetky návrhy a ukončiť súťaž bez výberu návrhu. Odmietnutie predložených návrhov oznámi vyhlasovateľ predkladateľom návrhov do 15 dní od rozhodnutia o odmietnutí.
3. Vyhlasovateľ súťaže si vyhradzuje právo v odôvodnených prípadoch súťažné podmienky meniť alebo súťaž zrušiť. O zmene podmienok súťaže alebo o zrušení súťaže budú predkladatelia návrhov písomne vyrozumení. Zrušenie súťaže bude uverejnené na úradnej tabuli a na webovej stránke obce.
4. Vyhlasovateľ súťaže si vyhradzuje právo v odôvodnených prípadoch predĺžiť lehotu na výber najvhodnejšieho návrhu. V prípade predĺženia uverejní túto zmenu na úradnej tabuli obce a webovej stránke obce.

X. Podklady poskytnuté vyhlasovateľom súťaže záujemcom

Požiadavku o ďalšie informácie a obhliadku predmetu nájmu si možno uplatniť na Obecnom úrade vo Fačkove v pondelok až piatok od 7.30. hod. do 14.00 hod. (obedňajšia prestávka od 12.00 do 12.30 hod), alebo na na tel. č. 041 5491128, 0905 327620.

Podmienky súťaže boli v zmysle § 9 ods. 2 písm. b) s poukazom na § 9a, ods.1, pís. a)
a ods. 9 zákona 138/1991 Zb. o majetku obcí v znení neskorších predpisov schválené
uznesením OZ vo Fačkove dňa 13. 09. 2018 pod číslom 37/2018.

Vo Fačkove dňa 17. 09. 2018.

 Miroslav Čerňanec starosta obce